C 216/36
DA
Den Europæiske Unions Tidende
19.6.2023
Anbringender og væsentligste argumenter I den appellerede dom frifandt Retten Kommissionen i forbindelse med appellantens påstand om annullation af Kommissionens gennemførelsesafgørelse (EU) 2020/870 (1) af 24. juni 2020 om indførelse af en endelig udligningstold på importen af endeløse filamenter af glasfibervarer med oprindelse i Egypten og om endelig opkrævning af den midlertidige udligningstold og om opkrævning af den endelige udligningstold på den registrerede import af endeløse filamenter af glasfibervarer med oprindelse i Egypten.
Til støtte for appellen har appellanten fremsat fire appelanbringender, nemlig at Retten begik en retlig fejl, da den:
— Konkluderede, at Kommissionen ikke havde tilsidesat grundforordningens (2) artikel 2, litra a), artikel 2, litra b) og artikel 3, stk.
1, litra a), idet den tilskrev finansielle bidrag fra stater og offentlige myndigheder med tilknytning til Folkerepublikken Kinas regering staten i oprindelses- eller eksportlandet, dvs.
Den Arabiske Republik Egyptens regering.
— Fastslog, at Kommissionen ikke havde tilsidesat grundforordningens artikel 4, stk.
2, og artikel 4, stk.
3, idet den fandt, at de finansielle bidrag, der blev tilskrevet den egyptiske regering var specifikke.
— Konkluderede, at Kommissionen ikke havde tilsidesat grundforordningens artikel 3, stk.
1, litra a), nr.
ii), artikel 3, stk.
2 og artikel 5, idet den beregnede størrelsen af del fordel, som appellanten opnåede under toldgodtgørelsesordningen.
— Fastslog, at Kommissionen ikke havde tilsidesat grundforordningens artikel 3, stk.
2, og artikel 4, stk.
2, litra c), idet den fandt, at den skattemæssige behandling af valutakurstab gav appellanten en fordel og udgjorde specifik støtte.
Hvad angår det første appelanbringende, har appellanten i det væsentlige gjort gældende, at Retten begik en retlig fejl, idet den konkluderede, at grundforordningen ikke udelukker den mulighed, at selv om det finansielle bidrag ikke kommer direkte fra staten i oprindelses- eller eksportlandet, kan det finansielle bidrag tilskrives denne i henhold til grundforordningens artikel 2, litra b), og artikel 3, stk.
1.
Hvad angår det andet appelanbringende, har appellanten i det væsentlige gjort gældende, at Retten begik en retlig fejl, idet den konkluderede, at den egyptiske regering har status som den myndighed, der indrømmede den præferentielle finansiering, der blev tildelt af den kinesiske regering.
Retten burde i stedet have konkluderet, at Kommissionen havde tilsidesat grundforordningens artikel 4, stk.
2 og 3, fordi det var de kinesiske enheder, der ydede de finansielle bidrag, der var den subsideydende myndighed.
Hvad angår det tredje appelanbringende, har appellanten i det væsentlige gjort gældende, at Retten begik en retlig fejl, idet den konkluderede, at den eneste sammenlignelige situation med hensyn til at fastslå, hvorvidt appellanten opnåede en fordel, er situationen for en virksomhed, der — ligesom appellanten — er etableret i den økonomiske zone for Suezkanalen (Suez Canal Economic Zone — SCZone), der sælger produkter indeholdende materialer, der har draget fordel af en fritagelse for told, sammenlignet med en virksomhed, der er etableret uden for SCZone.
Hvad angår det fjerde appelanbringende, har appellanten i det væsentlige gjort gældende, at Retten begik en retlig fejl, idet den konkluderede, at Kommissionen ikke havde fundet, at den skattemæssige behandling i sig selv udgjorde støtte, der kunne blive genstand for udligningsforanstaltninger, og at appellanten ikke i første instans havde fremlagt beviser, som kunne gøre Kommissionens vurderinger af de faktiske omstændigheder i den omtvistede gennemførelsesafgørelse vedrørende den omstændighed, at den skattemæssige behandling begunstigede alle virksomheder med passiver i fremmed valuta, usandsynlige.
(1) (2)
EUT 2020, L 201, s. 10.
Europa-Parlamentets og Rådets forordning (EU) 2016/1037 af 8.6.2016 om beskyttelse mod subsidieret indførsel fra lande, der ikke er medlemmer af Den Europæiske Union (EUT 2016, L 176, s. 55).